Stasïun d'Ar̂asce

A stasïun d'Ar̂asce (Staçión d'Aràsce in zenese, Stazione di Alassio in italiàn) a l'è 'na stasïun feruviaria ch'a se tröva in-scia feruvia Zena-Vintimia, ouvèrta a partì da-u 1872. A l'è a-u servisiu d-u cumün d'Ar̂asce, in-ta pruvinsa de Savuna.

 Stor̂ia 
A primma stasïun d'Ar̂asce, fàita de legnu, a l'ha stàita ouvèrta d-u 1872 da-a Sucietai pe-e feruvie de l'Auta Italia, 'na cumpagnia che ciü tardi a l'è vegnüa parte d-a "Rete Mediterranea". De doppu, d-u 1888, u l'è stàitu tir̂au sciü u mazaghìn pe-e merçe, ch'u n'ha fàitu cresce u funsiunamentu.

Pe-a stasïun d'Ar̂asce u l'è stàitu fàitu 'n növu fabricau d-u 1915, cu-in prugèttu prezentau da l'inzegné Achille Manfredini. U so impiantu u l'è furmau da tre culisse, tütte cun banchina e culegai l'üna cun l'autra pe via de 'n sutupassu. A primma a vegne dàita a-i treni ch'i finiscen u viaggiu in Ar̂asce e a se tröva da-a parte, duver̂ò pe quand'u gh'è da regulò u traffegu se a segunda culissa a l'è ucupò. Ascì sta chì in-sce 'na stradda alternativa, a l'è duver̂ò pe-e uperasïui de surpassu; a tersa culissa a l'è in cangiu cuella prinçipò pe-u tranxitu di treni e a se tröva proppiu in-sciu cammìn d-a feruvia. De ciü, in-ta stasïun i gh'er̂an de tecnulugie pe cuntrulò e gestì u traffegu, funsïun che, pe 'n çertu periudu, a l'è stàita fàita a distansa da-u çentru d-e uperasïui d'Arbenga.

 Impianti 
Segundu a clascifica de RFI a stasïun d'Ar̂asce a l'è ina stasïun de categur̂ia "argentu".

 Interscangi 
  Curiere TPL Linea d-u trasportu pübbricu lucòle d-a pruvinsa de Savuna
  Tascì

 Galer̂ia de immagini 

 Notte 

 Autri prugètti 

Ar̂asce
Categorîa:Ar̂asce